ΓΡΑΠΤΗ ΕΡΩΤΗΣΗ P-2249/00

υποβολή: Diana Wallis (ELDR) προς την Επιτροπή

(29 Ιουνίου 2000)

Θέμα: Σχέδιο κοινής θέσης σχετικά με την οδηγία για την πνευματική ιδιοκτησία (COM(97)628)

Το σχέδιο κοινής θέσης σχετικά με την πνευματική ιδιοκτησία (COM(97)628)(1) περιέχει δήλωση της Επιτροπής και του Συμβουλίου επί της αιτιολογικής σκέψης 23 η οποία αφορά τη συγκεκριμένη τεχνολογία και αναφέρεται αποκλειστικά στην δι' αντιπροσώπου αποθήκευση σε κρυφή μνήμη (proxy caching).

Με τον όρο proxy caching, η Επιτροπή εννοεί αποθήκευση σε κρυφή μνήμη σε δίκτυο γενικά, ή μήπως η Επιτροπή και το Συμβούλιο εξαιρούν σκοπίμως όλες τις άλλες μορφές αποθήκευσης σε κρυφή μνήμη από τους σκοπούς της δήλωσης;

Εάν σκοπός της δήλωσης είναι η αναφορά στην αποθήκευση σε κρυφή μνήμη γενικά, θα μπορούσε μήπως η Επιτροπή να διασφαλίσει ότι το κείμενο της κοινής θέσης θα αντανακλά κάτι τέτοιο;

(1) ΕΕ C 108 της 7.4.1998, σελ. 6.

Απάντηση του κ. Bolkestein εξ ονόματος της Επιτροπής

(8 Σεπτεμβρίου 2000)

Σύμφωνα με την τροποποιημένη πρόταση οδηγίας του Κοινοβουλίου και την Συμβουλίου σχετικά με την εναρμόνιση ορισμένων θεμάτων πνευματικής ιδιοκτησίας και συγγενικών δικαιωμάτων στην κοινωνία των πληροφοριών, το σχέδιο κοινής θέσης, στο άρθρο 5 παράγραφος 1, προβλέπειποχρεωτική εξαίρεση για ορισμένες πράξεις προσωρινής αναπαραγωγής που θεωρούνται τεχνικά αντίγραφα(1).

Με βάση την τροποποιημένη πρόταση οδηγίας της Επιτροπής,πάρχουν διάφοροι όροι που πρέπει να πληρούνται πριν εφαρμοστεί η εξαίρεση. Σύμφωνα με το άρθρο 5 παράγραφος 1, εξαιρούνται οι μεταβατικές και βοηθητικές πράξεις αναπαραγωγής, οι οποίες αποτελούν αναπόσπαστο και αναγκαίο τμήμα μιας τεχνολογικής μεθόδου που εφαρμόζεται με μόνο σκοπό την επίτευξη είτε μιας αποτελεσματικής διαβίβασης σε ένα δίκτυο μεταξύ τρίτων από έναν ενδιάμεσο είτε μια νόμιμη χρήση ενός έργου ή άλλου θέματος. Επιπλέον, οι σχετικές πράξεις αναπαραγωγής πρέπει να μην έχουν δική τους ξεχωριστή οικονομική αξία. Στο βαθμό κατά τον οποίο πληρούν τους όρους αυτούς, η εξαίρεση καλύπτει επίσης και τις πράξεις αντιγραφής οι οποίες επιτρέπουν την αναζήτηση καθώς και πράξεις αποθήκευσης σε κρυφή μνήμη, συμπεριλαμβανομένων εκείνων που επιτρέπουν την αποτελεσματική λειτουργία συστημάτων διαβίβασης. Αυτά τα αντίγραφα σε κρυφή μνήμη μπορούν να πραγματοποιούνται στο δίκτυο, αλλά η εξαίρεση μπορεί να περιλαμβάνει και άλλες μορφές αποθήκευσης σε κρυφή μνήμη.

Όσον αφορά την αντιμετώπιση που προβλέπεται για τα αντίγραφα που παράγονται στο πλαίσιο αναζήτησης και αποθήκευσης σε κρυφή μνήμη, η προτεινόμενη αιτιολογική σκέψη 23πογραμμίζει ότι η εξαίρεση δυνάμει το άρθρου 5 παράγραφος 1 εφαρμόζεται μόνο στο βαθμό κατά τον οποίο ο ενδιάμεσος δεν τροποποιεί τις πληροφορίες και δεν παρεμβαίνει στην νόμιμη χρήση της τεχνολογίας, που είναι ευρέως αναγνωρισμένη από τη βιομηχανία, προκειμένου να λάβει στοιχεία σχετικά με τη χρήση των πληροφοριών. Οι όροι αυτοί απηχούν κυρίως το τμήμα 4 της οδηγίας του Κοινοβουλίου και του Συμβουλίου σχετικά με ορισμένες νομικές πτυχές τωνπηρεσιών της κοινωνίας των πληροφοριών, και ιδίως το ηλεκτρονικό εμπόριο, στην εσωτερική αγορά(2) σχετικά με την ευθύνη των ενδιαμέσων. Σε αυτό το πλαίσιο, το Συμβούλιο και η Επιτροπή προτίθενται να προβούν σε δήλωση με την οποία θα επιβεβαιώνουν ότι η τελευταία αυτή φράση (με την προϋπόθεση ότι ο ενδιάμεσος δεν τροποποιεί τις πληροφορίες mldr προκειμένου να λάβει στοιχεία σχετικά με τη χρήση των πληροφοριών) δεν αποκλείει εξαίρεση, δυνάμει του άρθρου 5 παράγραφος 1, της δι’ αντιπροσώπου αποθήκευσης σε κρυφή μνήμη (proxy caching) από έναν ενδιάμεσο, εάν μια τέτοια αποθήκευση πληροί τους όρους που ορίζονται στη διάταξη αυτή. Ωστόσο, η απλή αναφορά στην δι’ αντιπροσώπου αποθήκευση σε κρυφή μνήμη (proxy caching) δεν συνεπάγεται ότι οποιαδήποτε άλλη πράξη αποθήκευσης σε κρυφή μνήμη δεν μπορεί να καλυφθεί από το άρθρο 5 παράγραφος 1.

(1) ΕΕ C 180 της 25.6.1999.

(2) ΕΕ L 178 της 17.7.2000.